text: आधिकारिक सूत्रों ने बताया, बीके प्रसाद समिति को तत्कालीन गृह सचिव जीके पिल्लई की ओर से तत्कालीन अटार्नी जनरल स्व. जीई वाहनवती को लिखा गया पत्र मिल गया है। इस पत्र को बरामद करने का सुराग जांच समिति को गृह मंत्रालय में संवेदनशील आंतरिक सुरक्षा विभाग का प्रबंधन देखने वाले तीन पूर्व संयुक्त सचिवों से हुई पूछताछ में मिला था। ये अफसर सेवानिवृत्त आइएएस अधिकारी देवरकोंडा दीप्तिविलासा और आइएएस अधिकारी धर्मेद्र शर्मा तथा राकेश सिंह हैं।